# name
L’aprenentatge de ceramologia medieval i postmedieval en entorns virtuals: aula invertida (FC) i entorns personals d’aprenentatge (PLE)

# metadata.dc.description.abstract[].value
El projecte del qual en presentem els resultats es va gestar l’any 2020, just en el context pandèmic del Covid-19 que va suposar el confinament de bona part de la població i que va condicionar notablement la docència universitària, forçant la impartició d’una docència en línia per a unes assignatures i temaris originalment pensats i dissenyats per a un escenari presencial. En aquest context, l’ensenyament de la ceramologia i l’estudi de materials en contextos arqueològics va requerir, com tants d’altres continguts, d’un replantejament des de la perspectiva docent, per facilitar la generació de noves possibilitats d’aprenentatge en gran mesura –però no exclusivament– a través de les tecnologies de la informació. La retornada progressiva a les aules fins a recuperar la plena presencialitat del curs 2021-2022 ha condicionat novament l’activitat docent, en un esforç per dissenyar una docència híbrida, que des de l’aula pugui aprofitar de manera avantatjosa aquells elements que la docència virtual ha portat als nostres contextos d’aprenentatge com un valor afegit a la qualitat docent i que, certament, han arribat per quedar-s’hi. En aquest informe sintetitzem aquesta experiència i posem a l’abast els resultats d’un projecte d’innovació docent centrat en la filosofia de l’aula invertida i els entorns personals d’aprenentatge.

# metadata.dc.rights[].value
cc by-nc-sa (c) Travé Allepuz, Esther, 2023

# metadata.dc.title[].value
L’aprenentatge de ceramologia medieval i postmedieval en entorns virtuals: aula invertida (FC) i entorns personals d’aprenentatge (PLE)

# metadata.dc.title.alternative[].value
Projecte de millora i innovació docent (2020PID-UB-037). Informe Final